
recipiantur fines pro pulchre placitando, neque per sic quod
non occasionentur.

6.  In placito vero dotis quod dicitur Unde nihil liabet, dentur
de cetero quatuor dies per annum ad minus, et plures si com-
mode fieri posset.

7.  In assisis ultimae praesentationis,  et in placito Quare
impedit de ecclesiis vacantibus,  detur dies de quindena in
quindenam, vel de tribus septimanis in tres septimanas, prout
locus propinquus fuerit vel remotus.    Et in placito Quare
impedit, si ad primum diem, ad quern summonitus fuerit, non
veniat nee essonium mittat impeditor, tune attachietur ad
diem alium,  quo  die si non venerit nee essonium mittat,
distringatur per magnam districtionem superius diet am.   Et
si tune non venerit, per ejus defaltam scribatur episcopo quod
reclamatio   impeditoris   ilia  vice  conquerenti  non   pbsistat,
salvo impeditori alias jure suo, cum inde loqui voluerit.

8.  De cartis vero exemptionis et libertatis ne ponantur impe-
trantes in assisis, juratis vel recognitionibus, provisum est, ut
si adeo necessarium sit eorum juramentum quod sine eo justitia
exhiberi non possit, veluti in magna assisa et perambulationi-
bus et ubi in cartis vel scripturis conventionum fuerint testes
nominati, aut in attinctis vel casibus aliis consimilibus, jurare
cogantur, salva sibi alias libertate et exemptione sua praedicta.

9.  Si haeres aliquis post mortem sui antecessoris infra aeta-
tem exstiterit, et dominus suus custodiam terrarum suarum
habuerit, si dominus ille dicto haeredi, cum ad legitimam aeta-
tem pervenerit, terram suam  sine placito reddere noluerit,
haeres ille terram suam ut de morte sui antecessoris recuperabit,
una cum damnis quae sustinuerit per illam detentionem a
tempore quo legitimae fuerit aetatis ;  quod si haeres in morte
sui antecessoris plenae fuerit aetatis, et haeres ille apparens et
pro haerede cognitus inventus sit in haereditate ilia, capitalis
dominus ejus eum non ejiciat nee aliquid ibi capiat vel ampveat,
sed  tantum   simplicem   seisinam   faciat  per   recognitionem
dominii sui.

10.  Et  si   capitalis   dominus  haeredem  hujusmodi   extra
seisinam  malitiose  teneat,   per  quod  per  actionem  mortis
antecessoris vel consanguinitatis oporteat ipsum placitare,
tune damna sua recuperet sicut in actione novae disseisinae.

11.  Nulli de cetero liceat ex quacunque causa districtiones
facere extra feodum suum, neque in regia aut communi strata,
nisi domino regi et ministris suis.